# Believer

### Wikipedia

Believer
Toiminnassa | 1987– 1993
Kotipaikka | Yhdysvallat, New York
Laulukieli | englanti
Tyylilaji | thrash metal, death metal, symphonic metal, progressiivinen metal
Levy-yhtiö | R.E.X. (1988-1989) Roadrunner Records (1990-1993)
Jäsenet | Kurt Bachman Joey Daub Wyatt Robertson David Baddoff

Believer on newyorkilainen teknistä ja progressiivista thrash metalia soittava kvartetti. Sanoituksissaan yhtye käsittelee kristillisiä arvoja (ks. kristillinen metalli).

## [muokkaa] Historia

Believer perustettiin vuonna 1987 rumpali Joey Daubin ja kitaristi/solisti Kurt Bachmanin toimesta. Vuonna 1989 yhtye julkaisi debyyttialbuminsa Extraction from Mortalityn (R.E.X.). Se herätti huomiota poikkeuksellisen aggressiivisella ja teknisellä soitannallaan. Tämä sai isot levy-yhtiöt kiinnostumaan yhtyeestä ja pian Believer sai levytyssopimuksen Roadrunner Recordsin kanssa.

Vuonna 1990 yhtye nauhoitti toisen albuminsa Sanity Obscuren, joka oli debyyttia teknisempi ja progressiivisempi. Sanity Obscure oli arvostelu- ja myyntimenestys, minkä ansiosta Believer teki kiertueita muun muassa tunnettujen englantilaisyhtyeiden Bolt Throwerin ja Sacrifice kanssa. Albumin kuudennessa kappaleessa Dies Irae (Day of Wrath) yhdistetään thrash metaliin oopperalaulantaa ja jousisoittimia. Singlenäkin julkaistu U2-coverkappale "Like A Song" sai aikanaan myös radiosoittoaikaa.

Believer nauhoitti kolmannen ja viimeisen levynsä Dimensions vuonna 1993. Se oli yhtyeen uran teknisin, progressiivisin ja mahtipontisin albumi. Se on täynnä mitä erikoisimpia ääniefektejä. "Trilogy of knowledge" on yli 20-minuuttinen eeppinen ja raamatullinen kertomus Kristuksesta. Siinä metalliset kitarat sekoittuvat sinfonisten instrumenttien kanssa ja Kurt Bachmanin raspi-huudot Julianne Lairdin sopraanolaulun kanssa. Dimensions ei myynyt tarpeeksi hyvin, joten Believerin levytyssopimus katkesi samana vuonna. Yhtye ei enää jatkanut uraansa. Joey Daub siirtyi soittamaan rumpuja goottimetalliyhtyeeseen Fountain of Tears.

Vuonna 2005 Believerin perustajajäsen Joey Daub kertoi kotisivullaan JoeyDaub.Com, että on Kurt Bachmanin kanssa kirjoittamassa uutta materiaalia mahdolliselle Believerin comeback-albumille.

## [muokkaa] Jäsenet

- Kurt Bachman - laulu/kitara
- Joey Daub - rummut
- Wyatt Robertson - bassokitara
- David Baddoff - kitara

## [muokkaa] Diskografia

- Extraction from Mortality (1989)
- Sanity Obscure (1990)
- Dimensions (1993)

## [muokkaa] Aiheesta muualla

- Believer @ Myspace
- Believer @ NoLifeTilMetal
- Believer @ Crucifyd.Com-sivulla
- Rumpali Joey Daubin kotisivut

Haettu osoitteesta http://fi.wikipedia.org../../../b/e/l/Believer.html

Luokat: Thrash metal -yhtyeet | Kristilliset yhtyeet

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English
- Italiano
- Português